Mosselbaai beste munisipaliteit in land volgens GGA-indeks, maar verbeur topplek in gesaghebbende Ratings Afrika-indeks vir finansiële bestuur - MosselbayonTheline
Mosselbaai Munisipaliteit is amptelik as die beste munisipaliteit op grond van lewenskwaliteit vir inwoners in die land aangewys in die jaarlikse Good Governance Africa (GGZ)-indeks vir 2019, terwyl Swartland wéér bo-aan Ratings Afrika se lys is vir finansiële stabiliteit.
Volgens die GGZ-indeks is 12 van die beste provinsiale munisipaliteite in die land in die Wes-Kaap, terwyl die meerderheid van die swakste munisipaliteite in KwaZulu-Natal is.
Tweede is Senqu in die Lady Grey-omgewing in die Oos-Kaap, en derde is die Swartland-munisipaliteit, wat Malmesbury insluit, wat verlede jaar saam met Mosselbaai deur Ratings Afrika as die mees volhoubare munisipaliteit vir 2017 in die land aangewys is.
Volgens die jongste Ratings Afrika-indeks oor munisipaliteite se finansiële stabiliteit is Swartland Munisipaliteit egter vanjaar wéér (alleen) bo-aan die lys met 86 punte, gevolg deur Senqu Munisipaliteit met 85 punte. Ratings Afrika se Munisipale Finansiële Stabiliteit-indeks assesseer hoe die land se munisipaliteite hul geld bestuur en watter invloed dit op dienslewering het. Die groep definieer finansiële stabiliteit as die vermoë tot dienslewering en die ontwikkeling en handhawing van infrastruktuur volgens inwoners se behoefte sonder onbeplande tarief- en belastingverhogings en 'n afname in die gehalte van dienslewering.
Mosselbaai Munisipaliteit het waarskynlik dié top-posisie in die jongste Ratings Afrika-indeks verloor nadat hy verlede jaar die eerste keer sy skoon oudit verloor het nadat hy ses jaar agtereenvolgens met 'n skoon oudit kon spog. Die nuwe voorgestelde begroting vir die 2019/20 finansiële boekjaar sluit ook drastiese verhogings vir eiendomsbelasting (15%), Vullisverwydering (15%) en Elektrisiteit 12,9 %) in. (Ratings Afrika-indeks onderaan).
Good Governance Africa is 'n nuwe evalueringsindeks wat onlangs eers begin het om die welstand van munisipaliteite en hul inwoners op grond van verskillende kategorieë te bepaal. "The 2019 Government Performance Index is a continuation of GGA’s local government research, which began in 2016. This year, we were able to compare the state of South Africa’s municipalities with our previous index and have found a significant variation in the municipal landscape, and some shifts within the rankings." https://gga.org/programmes/#local_governance
Die Mosselbaai Munisipaliteit het die volgende verklaring uitgereik ná die bekendmaking van die GGZ-indeks.
Munisipale bestuurder Thys Giliomee het die raadslede, bestuur en alle amptenare geluk gewens en bedank vir hul harde werk, toewyding en lojaliteit aan die munisipaliteit en die mense van Mosselbaai.
Wes-Kaapse munisipaliteite oorheers die lys van die top 20-munisipaliteite.
Die res van die top 20-munisipaliteite is:
4. Sol Plaatje - Noord-Kaap);
5. Groter Kokstad - KwaZulu-Natal);
6. Midvaal - Gauteng);
7. Khai-Ma - Noord-Kaap);
8. Bergrivier - Wes-Kaap);
9. Kaap Agulhas - Wes-Kaap);
10. Prins Albert - Wes-Kaap);
11. Swellendam - Wes-Kaap);
12. Cederberg - Wes-Kaap);
13. Matzikama - Wes-Kaap);
14. Overstrand - Wes-Kaap);
15. Witzenberg - Wes-Kaap);
16. Koukamma - Oos-Kaap);
17. Hantam - Wes-Kaap);
18. Nama Khoi - Noord-Kaap);
19. Hessequa - Wes-Kaap); en
20. Langeberg - Wes-Kaap).
Dr. Ivan Meyer, LUR vir finansies, het gesê die verslag bevestig die goeie finansiële vertoning van munisipaliteite in die Wes-Kaap en wys die band tussen goeie finansiële bestuur en ’n munisipaliteit se vermoë om gehaltediens aan inwoners te lewer.
Die GGA neem drie faktore in - die gehalte van die administrasie, ekonomiese ontwikkeling en dienslewering.
Inligting wat deur GGA gebruik word, sluit in data van Statistieke Suid-Afrika, verslae van die ouditeurgeneraal, inligting wat die munisipaliteite self verskaf en verslae van die nasionale tesourie.
Ratings Afrika het Swartland Munisipaliteit vanjaar egter weer bo-aan die lys vir beste finansiële bestuur, gevolg deur Senqu (Lady Grey):
The Western Cape, with an average of 63, is the highest scoring province and it is also the province that has improved the most over the last five years, from 52 in 2014 to 63 in 2018. Western Cape is the only province whose governance practices are considered to be sound.
According to the GGA index, Mossel Bay municipality is the best-run municipality in the country, followed by the Senqu municipality in the Eastern Cape.